Njujorški zaljev
<s>Njujorški zaljev (engleski: New York Bay) kog ponekad zovu Njujorška luka je dio Atlantskog oceana kod ušća rijeke Hudson u New Yorku.</s>

<s>Sa zapada ga omeđuju obale New Jerseyja, s jugozapada Staten Islanda, sa sjevera Manhattan, s jugoistoka Long Island (Brooklyn) a s juga je otvoren prema Atlantskom oceanu.</s>

<s>Prvi evropski moreplovac koji je doplovio do zaljeva 1524. bio je Giovanni da Verrazzano.</s>

<s>Geografija 
Njujorški zaljev je dobro zaklonjena duboka luka koja može primiti i najveće brodove.</s><s>Razlika između plime i oseke u zaljevu je vrlo mala i on se nikad ne zaleđuje.</s>

<s>Njujorški zaljev je podijeljen na Gornji i Donji zaljev, njih povezuje tjesnac (Narrows) dug 4,8 km i širok 1,6 km, koji razdvaja Staten Island od Brooklyna.</s>

<s>Na najužem dijelu tjesnaca podignut je most Verrazano-Narrows između Staten Island i Brooklyna.</s>

<s>Gornji njujorški zaljev 
Gornji zaljev ima dijametar od nekih 8,8 km, on je sa zapada spojen sa Zaljevom Newark preko tjesnaca Kill Van Kull a sa istoka East Riverom sa Zaljevom Long Island.</s><s>Sjeveroistok New Jerseyja je jedna od najprometnijih luka na svijetu sa dokovima duž čitave obale.</s><s>Otoci u zaljevu - Ellis i Liberty pripadaju Zaštićenom području Kipa slobode, kao i Guvernerov otok u kom se nalaze utvrde Fort Jay i Castle Williams.</s>

<s>Preko zaljeva prometuju brojni trajekti, a najviše iz Manhattana za Staten Island.</s>

<s>Donji njujorški zaljev 
Donji zaljev je puno veći, on obuhvaća i Zaljev Raritan na zapadu i Zaljev Gravesend na sjeveroistoku.</s><s>I on je povezan sa Zaljevom Newark tjesnacem Arthur Kill.</s><s>Istočni produžetak Donjeg njujorškog zaljeva je Zaljev Jamajka (Jamaica Bay).</s>

<s>Dijelovi Donjeg njujorškog zaljeva su dio Parka prirode, odnosno Nacionalne Irekreacijske zone Gateway (Gateway National Recreation Area).</s><s>Brodski kanal Ambrose, pod ingerencijom federalne vlade, prelazi preko spruda Sandy Hook na samom ulazu u zaljev i proteže se na sjever]] do dokova Gornjeg njujorškog zaljeva, koji je tu širok 610 metara.</s>

<s>Izvori</s>

<s>Vanjske veze 
 Hudson River Estuary Program</s>

<s>Zaljevi u SAD
Zaljevi Atlantskog oceana
Geografija New Yorka
Brooklyn
Manhattan
Staten Island
New Jersey</s>

